Meenthuise: Wie moet elektriese kabels herstel? - Jou Geld | Solidariteit WêreldJou Geld | Solidariteit Wêreld
Tuis › 2016-wenke › Meenthuise: Wie moet elektriese kabels herstel?
Meenthuise: Wie moet elektriese kabels herstel?
Kan u asseblief die volgende uitklaar:
Wie is verantwoordelik vir die koste verbonde aan die herstelwerk aan elektriese kabels vanaf die gemeenskaplike voorsiening na die eenheid toe?
Enige voorsieningsinfrastruktuur wat op gemeenskaplike eiendom geleë is, is die beheerliggaam se verantwoordelikheid, selfs al voorsien dit slegs een eenheid.
Sodra die verskaffingslyn, wat dit ook al mag wees, oor ŉ mediaanlyn gaan en ŉ eenheid binnekom, word dit die eienaar van daardie eenheid se verantwoordelikheid, tensy die verskaffingslyn ook nog ŉ ander eenheid voorsien, of die gemeenskaplike eiendom.
In so ŉ geval bly dit die beheerliggaam se verantwoordelikheid.